Diari Oficial de la Generalitat Valenciana


Sumari del DOGV 4058, del 06-08-2001 (2001/7410)

RESOLUCIÓ de 28 de juny de 2001, del conseller de Sanitat, per la qual es convoquen proves d'aptitud per accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial d'ambdues professions.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7410


Data del document
:   28-06-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * professió paramèdica
    * examen
    * reconeixement de títols
    * odontologia

RESOLUCIÓ de 28 de juny de 2001, del conseller de Sanitat, per la qual es convoquen proves d'aptitud per accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial d'ambdues professions. [2001/X7410]
  
D'acord amb les previsions de la disposició transitòria de la Llei 10/1986, de 17 de març, sobre professionals de la salut dental; la disposició transitòria primera del Reial Decret 1.594/1994, de 15 de juliol, que anunciava la regulació d'un procediment per a l'habilitació de protètics dentals i higienistes dentals que hagueren exercit aquestes professions amb anterioritat a l'entrada en vigor del Reial Decret esmentat; el punt 4.b) de l'Ordre del Ministeri de la Presidència, de 14 de maig de 1997, que desplega el reial decret anterior; la Resolució de 12 de juny de 1998, de la Subsecretaria del Ministeri de Sanitat i Consum; i l'Ordre d'aquesta Conselleria de 26 d'octubre de 1999 (DOGV núm. 3.619, de 05.11.1999), que va establir el procediment d'habilitació professional per a protètics dentals i higienistes dentals que exerciren sense titulació amb anterioritat a la regulació oficial d'ambdues professions, es convocaren ens els anys 1999 i 2000 sengles proves d'aptitud per a accedir a aquestes habilitacions mitjançant resolucions d'aquesta conselleria de 14 de desembre de 1999 i de 29 de setembre de 2000 respectivament. Vist que en l'article 6.1 de l'esmentada Ordre de 26 d'octubre, de la Conselleria de Sanitat, s'estableix que les proves esmentades es convocaran anualment durant tres anys consecutius, cal fer una última convocatòria de les proves.
  
En atenció d'aquestes consideracions i en virtut de les atribucions conferides en els articles 2 i 5 del Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, resolc:
  
Primer
  
Convocar proves per a l'habilitació com a protètics dentals d'aquells professionals que, havent treballat en tal professió un període inferior a cinc anys amb anterioritat al 9 de setembre de 1994 i presentada la documentació abans de l'1 d'abril de 2001 segons que estableixen l'Ordre de 14 de maig de 1997, del Ministeri de la Presidència (BOE de 19.05.1997) o en l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual s'estableix el procediment d'habilitació professional per a protètics dentals i higienistes dentals, hagen obtingut, mitjançant una resolució prèvia, el reconeixement del seu dret de participació en aquestes, en virtut del que estableixen les disposicions esmentades.
  
Segon
  
Convocar proves per a l'habilitació com a higienistes dentals d'aquells professionals que, havent treballat en tal professió un període inferior a cinc anys amb anterioritat al 9 de setembre de 1994 i presentada abans de l'1 d'abril de 2001 la documentació segons que estableix l'Ordre de 14 de maig de 1997, del Ministeri de la Presidència (BOE de 19.05.1997), o en l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual s'estableix el procediment d'habilitació professional per a protètics dentals i higienistes dentals, hagen obtingut, mitjançant una resolució prèvia, el reconeixement del seu dret a participar-hi, en virtut del que estableixen les disposicions esmentades.
  
Tercer
  
Aprovar les bases que han de regir les proves per a protètics dentals i higienistes dentals que, com a annexos I i II, respectivament, s'adjunten.
  
València, 28 de juny de 2001.- El conseller de Sanitat: Serafín Castellano Gómez.
  
ANNEX I
  
1. Objecte de la convocatòria
  
1.1 La present convocatòria té per objecte la realització de les proves per a l'habilitació professional de protètic dental, a les quals tindran accés aquelles persones que, havent presentat la corresponent sol·licitud abans de l'1 d'abril de 2001, hagen acreditat fefaentment haver exercit tal professió abans del 9 de setembre de 1994, per un període inferior a cinc anys, i se'ls haja expressament reconegut el dret de participar-hi, segons que disposa l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual es va establir el procediment d'habilitació per a protètics dentals que van exercir sense titulació amb anterioritat a la regulació oficial d'aquesta titulació.
  
1.2 Les proves d'aptitud estaran dirigides a avaluar la competència professional de les persones interessades relacionada amb els currículums formatius de la professió de protètic dental i s'ajustaran en el seu contingut, matèria i criteris als descrits en la Resolució de 12 de juny de 1998, de la Subsecretaria del Ministeri de Sanitat i Consum (BOE núm. 178, de 27 de juliol de 1998).
  
2. Condicions generals dels aspirants
  
Per ser admesos a aquestes proves selectives els aspirants hauran de reunir els requisits següents:
  
a) Haver presentat la sol·licitud corresponent abans de l'1 d'abril de 2001,
  
b) Haver acreditat fefaentment l'exercici de la professió de protètic dental, abans del 9 de setembre de 1994, per un període inferior a cinc anys.
  
b) Haver obtingut prèviament, mitjançant una resolució expressa, el reconeixement del dret a participar-hi, segons que estableix l'ordre de 26 d'octubre esmentada.
  
3. Causes d'exclusió
  
No podrà incloure's en la llista d'admesos cap aspirant que incomplira qualsevol de les condicions previstes en l'apartat 2.
  
4. Nomenament del tribunal
  
El tribunal qualificador per a les proves d'aptitud d'habilitació de protètics dentals estarà compost pels membre següents:
  
Titulars
  
President:
  
Senyor Eduardo Selva Otaolaurruchi, professor titular del Departament d'Estomatologia de la Facultat de Medicina i Odontologia de la Universitat de València
  
Vocals:
  
Senyor Ignacio Barjau Guiñón, professor titular del Departament d'Estomatologia de la Facultat de Medicina i Estomatologia de la Universitat de València.
  
Senyor José Miguel Edo Cebollada, professor de Secundària de la família sanitat.
  
Senyor Ramón Ponce Carrasco, representant de la Federació d'Associacions de Protètics Dentals de la Comunitat Valenciana.
  
Senyor Manuel Latorre Castillo, de l'Associació Valenciana de Laboratoris de Pròtesi Dental.
  
Secretari:
  
Senyor Jacinto Cuello Rubio, cap de Programes de Formació Continuada de l'EVES.
  
Suplents
  
President:
  
Senyor Antonio S. Romero García, professor associat del Departament d'Estomatologia de la Facultat de Medicina i Estomatologia de la Universitat de València.
  
Vocals:
  
Senyora María Granell Ruiz, professora associada del Departament d'Estomatologia de la Facultat de Medicina i Odontologia de la Universitat de València.
  
Senyora Trinidad Ferrando Valls, professora tècnica de la família sanitat.
  
Senyor Luis Caballero Arias, representant de la Federació d'Associacions de Protètics Dentals de la Comunitat Valenciana.
  
Senyor José Luis Roch Leuba, representant de l'Associació Valenciana de Laboratoris de Pròtesis Dentals.
  
Secretària:
  
Senyora Paz Arviza Valverde, cap de secció de Gestió Econòmica i Administrativa de l'EVES.
  
5. Règim de funcionament del tribunal
  
5.1 Tots els membres del tribunal actuaran amb veu i vot, excepte el secretari, que assistirà a les reunions amb veu però sense vot.
  
5.2 S'entendrà que està constituït el tribunal quan hi assistisquen la meitat dels membres i necessàriament, entre ells, els qui en siguen el president i secretari o suplents respectius. El vot del president serà diriment en cas d'empat.
  
5.3 El tribunal tindrà la consideració d'òrgan col·legiat de l'administració i, com a tal, quedarà subjecte al que estableix, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
5.4 El tribunal podrà disposar la incorporació als seus treballs d'ajudants, col·laboradors o assessors especialistes per a la realització de les diferents proves, els quals es limitaran a l'exercici de les seues especialitats administratives, tècniques i de suport, en les quals col·laboraran amb el tribunal.
  
5.5 Els membres del tribunal, així com els ajudants, col·laboradors i assessors que designe, percebran les gratificacions previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, que es faran efectives per l'Escola Valenciana d'Estudis per a la Salut.
  
5.6 Corresponen al tribunal les funcions relatives a la determinació concreta del contingut de les proves, a la seua qualificació, i a la designació dels ajudants, assessors i col·laboradors, així com l'adopció de totes les mesures que siguen necessàries per a la correcta preparació i realització de les proves.
  
5.7 Els membres del tribunal hauran d'abstenir-se quan hi concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú. Els assessors i col·laboradors també quedaran sotmesos a les causes esmentades d'abstenció. Els aspirants podran recusar-los quan hi concórrega alguna d'aquestes circumstàncies.
  
5.8 No podran formar part del tribunal els qui hagueren fet tasques de preparació d'aspirants a proves selectives per a protètics dentals en els cinc anys anteriors a la publicació de la present convocatòria.
  
5.9 El tribunal, com també els ajudants, col·laboradors i assessors especialistes podran exigir, en qualsevol moment, que els aspirants acrediten la seua identitat mitjançant la presentació del DNI, del resguard amb fotografia de la sol·licitud, del passaport o del carnet de conduir. Amb aquest efecte, no tindran cap valor les fotocòpies, compulsades o no, d'aquests documents.
  
5.10 Contra les actuacions del tribunal podrà interposar-se recurs d'alçada en el termini d'un mes, comptador a partir de l'endemà de la publicació o notificació individualitzada. La interposició corresponent podrà efectuar-se davant el mateix tribunal o davant el conseller de Sanitat, com a òrgan competent per a resoldre'l, d'acord amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
5.11 A l'efecte de comunicacions, recursos i altres incidències, el tribunal tindrà la seua seu a l'Escola Valenciana d'Estudis per a la Salut, situada al carrer de Juan de Garay, núm. 21, 46160 València.
  
6. Admissió d'aspirants
  
6.1 Llista provisional d'admesos i exclosos
  
Valorades les sol·licituds presentades abans de l'1 d'abril de 2001, el subsecretari per a l'Agència Valenciana de la Salut de la Conselleria de Sanitat ordenarà la publicació en el DOGV i al tauler d'anuncis de l'EVES, de la llista provisional d'aspirants admesos, en la qual constarà el nom i els cognoms d'aquests.
  
Els aspirants podran reparar els defectes o fer les reclamacions que estimen oportunes en el termini de deu dies hàbils, comptadors a partir de l'endemà de la publicació de la llista en el DOGV.
  
6.2 Llista definitiva d'admesos
  
Acabat el termini anterior i resoltes les reclamacions, es publicarà al tauler d'anuncis de l'EVES la llista definitiva d'admesos per a la realització de les proves per a l'habilitació professional com a protètic dental.
  
7. Realització de les proves i llistes
  
7.1 La prova teòrica es farà als locals de l'EVES, el dia 6 d'octubre de 2001, i començarà a partir de les 10.30 hores.
  
7.2 Contingut i criteris que regiran la prova teòrica
  
7.2.1 La prova teòrica per a l'habilitació professional com a protètic dental, comportarà la realització pels aspirants d'un exercici que consistirà en la contestació d'un qüestionari de 80 preguntes tipus test amb quatre respostes alternatives, de les quals només una serà correcta, en el temps de 3 hores. S'efectuarà en una mateixa jornada per a tots els aspirants. Per a superar-lo, l'aspirant haurà d'obtenir una qualificació almenys de 40 punts aplicant el criteri següent:
  
a) Cada resposta encertada: 1 punt positiu.
  
b) Resposta en blanc: 0 punts.
  
c) Cada resposta fallada: 0,25 punts negatius.
  
El pes relatiu d'aquest exercici sobre la puntuació final serà del 30%.
  
Les preguntes versaran sobre els blocs de coneixement següents:
  
a) característiques i usos dels materials dentals,
  
b) característiques i usos de la maquinària específica,
  
c) higiene i seguretat en el treball, i
  
d) garantia de qualitat dels productes protètics.
  
7.2.2 En aquesta prova, el tribunal adoptarà les mesures necessàries per a garantir l'anonimat dels exercicis individuals a l'efecte de valorar-los, i se n'haurà d'excloure qualsevol que continga marca, contrasenya o indicació que permetera identificar o relacionar-lo amb l'autor.
  
7.2.3 La publicació de la llista de resultats de la prova teòrica s'efectuarà al tauler d'anuncis de l'EVES, i hi figurarà també el lloc, la data i l'hora del començament de la prova pràctica, així com l'instrumental i l'equipament que hauran d'aportar els aspirants per a fer-la. Podran participar en la prova pràctica els aspirants que hagen superat la prova teòrica.
  
7.3 Continguts i criteris que regiran la prova pràctica
  
7.3.1 La prova pràctica consisteix en la realització de tres treballs de laboratori. Es durà a terme durant una jornada i mitja, per grups el volum dels quals dependrà de les possibilitats del lloc d'examen. Els aspirants hauran d'aportar l'instrumental i l'equip necessari per a fer-los. Per a superar-la, l'aspirant haurà d'obtenir una qualificació mínima corresponent al 50% de la puntuació de l'exercici, aplicant-hi els criteris següents:
  
a) Un treball bé: 2,5 punts.
  
b) Dos treballs bé: 4,5 punts.
  
c) Tres treballs bé: 7 punts.
  
d) La no-realització d'algun dels treballs comportarà la qualificació de no apte.
  
El pes relatiu en la nota final serà d'un 70%.
  
L'exercici consistirà en la realització de tres treballs. Dos d'ells es determinaran per sorteig entre els següents:
  
a) pròtesi completa: equilibrament, muntatge i encerament;
  
b) pròtesi fixa de 4 elements: modelatge i encerament;
  
c) pròtesi parcial removible metàl·lica: modelatge i encerament.
  
El tercer treball el triarà l'aspirant entre els dos següents:
  
a) Ortodòncia: disseny i realització d'un aparell removible;
  
b) Implantologia: disseny i encerament d'una barra sobre implants.
  
7.3.2 Es procurarà la realització d'aquesta prova en una única crida. Si no és possible açò, es faran les crides que calguen. Per a això, el tribunal farà pública al tauler d'anuncis de l'EVES la data, l'hora i la relació dels aspirants que hagen de concórrer a cada crida.
  
7.4 Llista provisional d'aspirants que han superat les proves
  
El resultat provisional de les proves d'aptitud, amb la qualificació d'apte o no apte, es farà públic mitjançant una relació al tauler d'anuncis de l'EVES, i estarà exposat deu dies, durant els quals els aspirants podran formular-hi reclamacions.
  
7.5 Llista definitiva d'aspirants que han superat les proves per a l'habilitació professional
  
El resultat definitiu de les proves d'aptitud, amb la qualificació d'apte o no apte, es farà públic mitjançant l'exposició al tauler d'anuncis de la Conselleria de Sanitat, en els de les direccions territorials de Sanitat i en el de l'EVES. Aquesta relació serà elevada pel tribunal al conseller de Sanitat, el qual ordenarà que es publique en el DOGV i dictarà la resolució corresponent.
  
7.6 Ordre d'intervenció dels aspirants
  
L'ordre d'intervenció dels aspirants començarà per la lletra ?C', seguint l'alfabètic de cognoms, d'acord amb el que disposa la resolució de la Direcció General de Funció Pública de la Conselleria de Justícia i Administracions Públiques, de 27 d'abril de 2001 (DOGV de 04.06.2001), que establia l'ordre d'actuació dels aspirants per a les proves corresponents al 2001.
  
8. Recursos
  
Contra la present convocatòria, les seues bases i tots els actes administratius que se'n deriven, que exhaureixen la via administrativa, es pot interposar, amb caràcter potestatiu, un recurs de reposició davant el conseller de Sanitat, en el termini d'un mes, des de la seua publicació, en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Així mateix, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen els articles 109 i 116 de la citada Llei 30/1992, en la redacció donada per la Llei 4/1999, de 13 de gener, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
9. Revisió
  
La present convocatòria vincula l'administració, el tribunal i els aspirants, i només podrà ser revisada a través del procediment establit en els articles 102 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
ANNEX II
  
1. Objecte de la convocatòria
  
1.1 La present convocatòria té per objecte la realització de les proves per a l'habilitació professional d'higienista dental, a les quals tindran accés aquelles persones que, havent presentat la sol·licitud corresponent abans de l'1 d'abril de 2000, hagen acreditat fefaentment haver exercit tal professió, abans del 9 de setembre de 1994, per un període inferior a cinc anys, i se'ls haja expressament reconegut el dret de participar-hi, segons que disposa l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual es va establir el procediment d'habilitació per a higienistes dentals que van exercir sense titulació amb anterioritat a la regulació oficial d'aquesta titulació.
  
1.2 Les proves d'aptitud estaran dirigides a avaluar la competència professional de les persones interessades relacionada amb els currículums formatius de la professió d'higienista dental i s'ajustaran en el seu contingut, matèria i criteris als descrits en la Resolució de 12 de juny de 1998, de la Subsecretaria del Ministeri de Sanitat i Consum (BOE núm. 178, de 27 de juliol de 1998).
  
2. Condicions generals dels aspirants
  
Per ser admesos a aquestes proves selectives els aspirants hauran de reunir els requisits següents:
  
a) Haver presentat la sol·licitud corresponent abans de l'1 d'abril de 2001,
  
a) Haver acreditat fefaentment l'exercici de la professió d'higienista dental, abans del 9 de setembre de 1994, per un període inferior a cinc anys.
  
b) Haver obtingut prèviament, mitjançant una resolució expressa, el reconeixement del dret a participar-hi, segons que estableix l'ordre de 26 d'octubre esmentada.
  
3. Causes d'exclusió
  
No podrà incloure's en la llista d'admesos cap aspirant que incomplira qualsevol de les condicions previstes en l'apartat 2.
  
4. Nomenament del tribunal
  
El tribunal qualificador per a les proves d'aptitud d'habilitació d'higienistes dentals estarà compost pels membres següents:
  
Titulars
  
President:
  
Senyora Violeta Tatay Vivó, professora associada del Departament d'Estomatologia de la Facultat de Medicina i Odontologia de la Universitat de València.
  
Vocals:
  
- Senyor Mateo Sánchez Acedo, professor associat del Departament d'Estomatologia de la Facultat de Medicina i Odontologia de la Universitat de València.
  
- Senyora Pilar Ibáñez Cabanell, professora de Secundària de la família sanitat.
  
- Senyora Carmen Llena Puy, representant dels col·legis oficials d'odontòlegs i estomatòlegs de la Comunitat Valenciana.
  
- Senyora Maria del Rosario Velarde Saiz, representant de l'Associació d'Higienistes Dentals de la Comunitat Valenciana.
  
- Senyora Pilar Barchino Merlo, representant de l'Associació de Tècnics Especialistes en Higiene Bucodental de la Comunitat Valenciana.
  
Secretària:
  
Senyora Paz Arviza Valverde, cap de secció de Gestió Econòmica i Administrativa de l'EVES.
  
Suplents
  
President:
  
Senyor Francisco Javier Silvestre Donat, professor titular del Departament d'Estomatologia de la Facultat de Medicina i Odontologia de la Universitat de València.
  
Vocals:
  
- Senyor Francisco J. Gil Loscos, professor associat del Departament d'Estomatologia de la Facultat de Medicina i Odontologia de la Universitat de València.
  
- Senyora Catalina Sanz Aznar, professora tècnica de la família sanitat.
  
- Senyor Francisco Vázquez Prat, representant dels col·legis oficials d'odontòlegs i estomatòlegs de la Comunitat Valenciana.
  
- Senyora María Antonia Montesinos Soler, representant de l'Associació d'Higienistes Dentals de la Comunitat Valenciana.
  
- Senyora Ana López Velasco, representant de l'Associació de Tècnics Especialistes en Higiene Bucodental de la Comunitat Valenciana.
  
Secretària:
  
Senyora M. Ángeles Latorre Girona, Tècnic de la Unitat de Formació de l'EVES.
  
5. Règim de funcionament del tribunal
  
5.1 Tots els membres del tribunal actuaran amb veu i vot, excepte el secretari, que assistirà a les reunions amb veu però sense vot.
  
5.2 S'entendrà que està constituït el tribunal quan hi assistisquen la meitat dels membres i necessàriament, entre ells, els qui en siguen el president i secretari o suplents respectius. El vot del president serà diriment en cas d'empat.
  
5.3 El tribunal tindrà la consideració d'òrgan col·legiat de l'administració i, com a tal, quedarà subjecte al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
5.4 El tribunal podrà disposar la incorporació als seus treballs d'ajudants, col·laboradors o assessors especialistes per a la realització de les diferents proves, els quals es limitaran a l'exercici de les seues especialitats administratives, tècniques i de suport, en les quals col·laboraran amb l'òrgan de selecció.
  
5.5 Els membres del tribunal, així com els ajudants, col·laboradors i assessors que designe, percebran les gratificacions previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, que es faran efectives per l'Escola Valenciana d'Estudis per a la Salut.
  
5.6 Corresponen al tribunal les funcions relatives a la determinació concreta del contingut de les proves, a la seua qualificació, i a la designació dels ajudants, assessors i col·laboradors, així com l'adopció de totes les mesures que siguen necessàries per a la correcta preparació i realització de les proves.
  
5.7 Els membres del tribunal hauran d'abstenir-se quan hi concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú. Els assessors i col·laboradors també quedaran sotmesos a les causes esmentades d'abstenció. Els aspirants podran recusar-los quan hi concórrega alguna d'aquestes circumstàncies.
  
5.8 No podran formar part del tribunal els qui hagueren fet tasques de preparació d'aspirants a proves selectives per a higienistes dentals en els cinc anys anteriors a la publicació de la present convocatòria.
  
5.9 El tribunal, com també els ajudants, col·laboradors i assessors especialistes podran exigir, en qualsevol moment, que els aspirants acrediten la seua identitat mitjançant la presentació del DNI, del resguard amb fotografia de la sol·licitud, del passaport o del carnet de conduir. Amb aquest efecte, no tindran cap valor les fotocòpies, compulsades o no, d'aquests documents.
  
5.10 Contra les actuacions del tribunal podrà interposar-se recurs d'alçada en el termini d'un mes, comptador a partir de l'endemà de la publicació o notificació individualitzada. La interposició corresponent podrà efectuar-se davant el mateix tribunal o davant el conseller de Sanitat, com a òrgan competent per a resoldre'l, d'acord amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
5.11 A l'efecte de comunicacions, recursos i altres incidències, el tribunal tindrà la seua seu a l'Escola Valenciana d'Estudis per a la Salut, situada al carrer de Juan de Garay, núm. 21, 46515 València.
  
6. Admissió d'aspirants
  
6.1 Llista provisional d'admesos i exclosos
  
Valorades les sol·licituds presentades abans de l'1 d'abril de 2001, el subsecretari per a l'Agència Valenciana de la Salut de la Conselleria de Sanitat ordenarà la publicació en el DOGV i al tauler d'anuncis de l'EVES, de la llista provisional d'aspirants admesos, en la qual constarà el nom i els cognoms d'aquests.
  
Els aspirants podran reparar els defectes o fer les reclamacions que estimen oportunes en el termini de deu dies hàbils, comptadors a partir de l'endemà de la publicació en el DOGV.
  
6.2 Llista definitiva d'admesos
  
Acabat el termini anterior i resoltes les reclamacions, es publicarà al tauler d'anuncis de l'EVES la llista definitiva d'admesos per a la realització de les proves per a l'habilitació professional com a higienista dental.
  
7. Realització de les proves i llistes
  
7.1 La prova teòrica es farà als locals de l'EVES, el dia 29 de setembre de 2001, i començaran a partir de les 10.30 hores.
  
7.2 Contingut i criteris que regiran la prova teòrica
  
7.2.1 La prova teòrica per a l'habilitació professional com a higienista dental, comportarà la realització pels aspirants d'un exercici que consistirà en la contestació d'un qüestionari de 80 preguntes tipus test amb quatre respostes alternatives, de les quals només una serà correcta, en el temps de 3 hores. S'efectuarà en una mateixa jornada per a tots els aspirants. Per a superar la prova, l'aspirant haurà d'obtenir una qualificació almenys de 40 punts, aplicant-hi el criteri següent:
  
a) Cada resposta encertada: 1 punt positiu.
  
b) Resposta en blanc: 0 punts.
  
c) Cada resposta fallada: 0,25 punts negatius.
  
El pes relatiu d'aquest exercici sobre la puntuació final serà del 30%.
  
Les preguntes versaran sobre els blocs de coneixement següents:
  
a) patologia general,
  
b) patologia bucodental,
  
c) biologia bucodental, i
  
d) prevenció bucodental.
  
7.2.2 En aquesta prova, el tribunal adoptarà les mesures necessàries per a garantir l'anonimat dels exercicis individuals a l'efecte de valorar-los, i se n'haurà d'excloure qualsevol que continga marca, contrasenya o indicació que permetera identificar o relacionar-lo amb l'autor.
  
7.2.3 La publicació de la llista de resultats de la prova teòrica s'efectuarà al tauler d'anuncis de l'EVES, i hi figurarà també el lloc, la data i l'hora del començament de la prova pràctica. Podran participar en aquesta prova pràctica els aspirants que hagen superat la prova teòrica.
  
7.3 Continguts i criteris que regiran la prova pràctica
  
7.3.1 Tindrà la duració d'1 hora, i consistirà en la realització per cada aspirant de 4 actes professionals, determinats pel tribunal entre les funcions que han de fer els higienistes dentals.
  
Per a superar-lo, l'aspirant haurà d'haver obtingut una qualificació mínima corresponent al 50% de la puntuació de l'exercici, aplicant-hi els criteris següents:
  
a) Un acte professional bé: 1,75 punts.
  
b) Dos actes professionals bé: 3,50 punts.
  
c) Tres actes professionals bé: 5, 25 punts.
  
d) Quatre actes professionals bé: 7 punts.
  
e) La no-realització d'algun dels actes professionals suposarà la qualificació de no apte.
  
El pes relatiu en la nota final serà d'un 70%.
  
7.3.2 Es procurarà la realització d'aquesta prova en una única crida. Si no és possible açò, es faran les crides que siguen necessàries, i per això, el tribunal farà pública al tauler d'anuncis de l'EVES la data, l'hora i la relació d'aspirants que hagen de concórrer a cada crida.
  
7.4 Llista provisional d'aspirants que han superat les proves
  
El resultat provisional de les proves d'aptitud, amb la qualificació d'apte o no apte, es farà públic mitjançant una relació al tauler d'anuncis de l'EVES, i estarà exposat deu dies, durant els quals els aspirants podran formular reclamacions.
  
7.5 Llista definitiva d'aspirants que han superat les proves per a l'habilitació professional
  
El resultat definitiu de les proves d'aptitud, amb la qualificació d'apte o no apte, es farà públic mitjançant l'exposició al tauler d'anuncis de la Conselleria de Sanitat, en els de les direccions territorials de Sanitat i en el de l'EVES. Aquesta relació serà elevada pel tribunal al conseller de Sanitat, el qual n'ordenarà la publicació en el DOGV i dictarà la resolució corresponent.
  
7.6 Ordre d'intervenció dels aspirants
  
L'ordre d'intervenció dels aspirants començarà per la lletra ?C', seguint l'alfabètic de cognoms, d'acord amb el que disposa la resolució de la Direcció General de Funció Pública de la Conselleria de Justícia i Administracions Públiques, de 27 d'abril de 2001 (DOGV de 04.06.2001), que establia l'ordre d'actuació dels aspirants per a les proves corresponents a l'any 2001.
  
8. Recursos
  
Contra la present convocatòria, les seues bases i tots els actes administratius que se'n deriven, que exhaureixen la via administrativa, es pot interposar, amb caràcter potestatiu, un recurs de reposició davant el conseller de Sanitat, en el termini d'un mes, des de la seua publicació, en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Així mateix, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen els articles 109 i 116 de la citada Llei 30/1992, modificada per la Llei 4/1999, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
9. Revisió
  
La present convocatòria vincula l'administració, el tribunal i els aspirants, i només podrà ser revisada a través del procediment establit en els articles 102 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.